google/wiki40b huggingface dataset:
Husøy og Foynland Idrettsforening

Husøy og Foynland Idrettsforening er en idrettsforening fra de to øyene Husøy i Tønsberg kommune og Føynland i Færder kommune. Den ble stiftet 3. mai 1934 under navnet "Kvikk" Husø, men dette ble senere endret til Husø Ballklubb. Foreningen fikk sitt nåværende navn i 1945. 
Husøy og Foynland IFs farger er grønt og hvitt.
Knespenne

Knespenner eller knespretter kom i bruk på knebukser i europeisk motedrakt i siste del av 1600-årene, I portrettet av Bjørn Frøysåk med familie, malt i 1699, ser vi storbonden selv med knespenner i buksene. Knespenner var laget i forskjellige metall-legeringer, og de mer velstående kunne ha knespenner i sølv, og knespennene kunne ha støpt eller gravert dekor. Av form kan knespenner minne om skospenner, men de er mindre. Knespennene kunne være feste i en påsydd linning nederst på buksene eller i løse lærremmer som ble spent utenpå.
Bruk av knespenner forsvinner utover på 1800 tallet ved at langbuksene overtar i motebildet i empiretiden. I Østfold går knebuksene av bruk allerede omkring 1800 og i Gudbrandsdalen omkring 1810-20. I perioden 1830 -1860 blir knebuksen avleggs i de fleste norske bygder, men en del eldre menn kunne fortsette med knebukser langt utover på 1800-tallet.
Alfred Bengsch

Bakgrunn

Alfred Bengsch ble født i Berlin-Schöneberg. Han var eldre bror til Hubert Bengsch og onkel til skuespilleren Hubertus Bengsch. Fra 1926 til 1950 bodde han med foreldrene i en leiegård i Tempelhofer Weg 26. 
Etter gymnasiet 1940/41 studerte Bengsch katolsk teologi i Fulda. I 1941 ble han soldat i Wehrmacht og var 1944–1946 i amerikansk krigsfangenskap. Fra 1946 til 1950 fortsatte han rteologistudiet i Kloster Neuzelle.

Prest

Han ble presteviet 2. april 1950 presteviet av Berlins biskop, kardinal Konrad Graf von Preysing. Til 1954 var han kaplan i Berlin. Til 1956 studerte Bengsch i München og Erfurt provoverte som Dr. theol. Fra 1957 til 1959 var han dosent for dogmatikk og homiletikk i Neuzelle. I 1959 ble hqn regens for presteseminaret i Erfurt.

Biskop

Den 2. mai 1959 utnevnte pave Johannes XXIII ham til titularbiskop av Tubia og hjelpebiskop i Berlin med sete i Øst-Berlin. Han ble bispeviet av kardinal Julius Döpfner den 11. juni samme årt; medkonsekrerende var biskopene Friedrich Maria Rintelen (hjelpebiskop i Magdeburg) og biskop Otto Spülbeck av Dresden. 
I 1961 etterfulgte Bengsch kardinal Döpfner dom biskop av Berlin, og i 1962 gav pave Johannes XXIII ham personlig tittel som erkebiskop. Fra 1962 til 1965 deltok han på annet Vatikankonsil i Roma.

Kardinal

Pave Paul VI opptok Bengsch i kardinalskollegiet den 26. juni 1967. Bengsch var en forfekter av den politiske abstinens' kurs for den katolske kirke i DDR. I 1976 ble han formann for Berliner Bischofskonferenz.
Han deltok ved konklavet august 1978 som valgte pave Johannes Paul I, og ved konklavet oktober 1978 som valgte pave Johannes Paul II.
Evangelical Alliance Mission

The Evangelical Alliance Mission (TEAM) er en amerikansk protestantisk misjonsselskap grunnlagt av Fredrik Franson i 1890. TEAM ble opprinnelig kalt Scandinavian Alliance Mission.

Historie

The Scandinavian Alliance Mission ble grunnlagt den 14. oktober 1890 av den svensk-amerikanske pastor Fredrik Franson fra Nebraska. Det sendte allerede i januar 1891 ut misjonærer til Kina og senere samme år til Japan, og etter det Sør-Afrika, Mongolia, India og Sør-Amerika. Misjonsselskapet forandret navn til The Evangelical Alliance Mission i 1949. 
I dag (2007) har TEAM misjonærer i mer enn 40 land.
Ljubov Kharlamova

Karriere

Kharlamova begynte å markere seg internasjonalt i 2004 og 2005, da hun fikk sølv i SPAR European Cup to år på rad. Hun kom på fjerdeplass på 3000 meter hinder ved EM i friidrett 2006 i Göteborg, knappe to sekunder bak polske Wioletta Frankiewicz. Hun testet så positivt på metyltestosteron, og ble utestengt fra 2.11.2006 til 1.11.2008. Hun kom imidlertid tilbake, og fikk bronse ved EM i friidrett 2010. 
På nasjonalt nivå har hun tre gull på 3.000 meter hinder (individuelt og lag i 2010, samt i 2006), og bronse fra 2009. Vinnertiden hennes i 2010 var 9.30,75. Hun har også vært nær sin egen personlige rekord på 2.000 meter hinder fra 2005, da hun løp på 6.24,42 i Moskva i mai 2010. Hun vant også Russian Cup 2010 i Yerino.
Konsonant

Fonetisk sett er en konsonant (også kalt medlyd) en lyd i talespråket som er slik at luftstrømmen treffer på en eller flere hindringer på veien fra lungene til munnen eller nesen. Det vil si at for eksempel t og v er konsonanter, mens a og o ikke er det.
Også enkeltbokstavene som representerer slike lyder kalles konsonanter imens resten av bokstavene i alfabetet kalles vokaler.
Fonologisk sett, er derimot hovedregelen at en konsonant ikke er stavingsbærende. På det grunnlaget kan en si at n på norsk som regel er en konsonant. Den norske j-en uttales i mange varianter av norsk akkurat som en kort i, som er en vokal. Men likevel regnes den for en konsonant (eller i noen tilfeller for en halvvokal), siden den ikke er stavingsbærende.
Ubykhisk, som døde ut i 1992, hadde 2 eller 3 vokaler og 84 konsonanter.
Papilio saharae

Utseende

En ganske stor, gul svalestjert med blå, svarte og røde flekker. Arten kan ikke skilles fra Papilio machaon på vingetegningene, også kjønnsorganene ligner mye hos de to artene, men Papilio saharae har 30 eller 31 antenneledd, Papilio machaon 33-36. Det er lettere å skille de to artene på larvestadiet, der larven til P. saharae har hovedsakelig hvit grunnfarge, ikke skarpt gul som hos P. machaon.

Levevis

Arten lever i tørre områder, inkludert oaser i ørkenen, steinete åssider og kløfter (for eksempel wadier). 
Larven lever som plantespiser på ulike arter i skjermplantefamilien, særlig slekten Deverra. De voksne sommerfuglene flyr oftest i april-mai. Puppene kan ligge over to eller flere år før de klekkes, på grunn av dette kan arten "stå over" spesielt tørre og ugunstige år og utsette klekkingen til neste år.

Utbredelse

Arten er utbredt i det nordlige Afrika (men når ikke helt nord til middelhavskysten) og i Arabia. Den erstatter den nærtbeslektede Papilio machaon sør for dennes utbredelsesområde.
Ambroise Oyongo

Landslaget

Han ble tatt ut i Kameruns tropp til FIFA Confederations Cup 2017 i Russland.
VM i kunstløp 1912

VM i kunstløp 1912 single for kvinner ble arrangert i Davos i Sveits 27. og 28. januar 1912. Singlekonkurransen for menn ble arrangert i Manchester i Storbritannia 16. og 17. februar og parløpet samme sted 27. februar. 
Fritz Kachler fra Østerrike ble verdensmester i kunstløp for menn og Opika von Méray Horváth fra Ungarn for kvinner. Britiske Phyllis Johnson & James H. Johnson ble verdensmesterne i parløp.
Sektor Gaza

Sektor Gaza (russisk: Сектор Газа) var et russisk punkband fra Voronezj i det sørvestlige Russland. Gruppen ble dannet i 1987 av Juri Klichkix (Юрий Клинских) og besto frem til hans død i 2000. Musikken er enkel 1980-talls-punk med temaer som omhandler alt fra vampyrer, narkotika og fest skildret gjennom vulgære tekster.
Navnet Sektor Gaza oppsto som et svar på en bydel i Voronezj som grunnet de getto-lignende tilstandende ble kalt Gazastripen. Sektor Gaza betyr også «gass-sektor» på russisk, noe som gjenspeiler det forurensede miljøet i hjembyen deres. I et av bandets tidligste tekster blir byen deres omtalt, og i teksten sies det at ingen fra Voronezj blir eldre en førti år ettersom byen er så forurenset. Ironisk nok døde frontmann Klichkix som 36-åring, selv om dette kan skyldes hans narkotikamisbruk.
Norsk Forms Hederspris

Norsk Forms Hederspris deles hvert år ut av Norsk Form «til personer eller institusjoner som har gjort en utmerket innsats for å fremme kvalitet, kunnskap og omdømme innen design og arkitektur». Hedersprisen deles ut av Norsk Forms styre.
Arnaud Djoum

Landslaget

Han ble tatt ut i Kameruns tropp til FIFA Confederations Cup 2017 i Russland.
Gravhaugene på Rege

Gravhaugene på Rege i Sola kommune, Rogaland, er en samling av gravhauger fra bronsealderen. I en av dem ble funnet et av landets rikeste arkeologiske funn fra denne perioden. Rege eller Ræge er omdiskutert som navn, dermed kan det bli noe forvirrende med navnet på gravhaugene som befinner seg her. I Norge 1:250 000 brukes Rægehaugen, mens det i økonomisk kartverk blir brukt Regehaugen. Begge disse er registrerte skrivemåter og har status som godkjente navn på bronsealderhaugene.
Gravhaugene på Ræge er fra bronsealderen. Opprinnelig var det tre hauger her. Den midterste av haugene er restaurert, og de to gravkamrene ligger åpne, så det går an å krype inn. I det ene lå en rik kvinnegrav fra ca. 1400 f.Kr. Gjenstandene fra dette funnet er utstilt på Arkeologisk museum i Stavanger. I det andre kammeret var en mannsgrav fra ca. 1200 f.Kr. 
I Sola vitner rike gravfunn, mange fornminner og spor etter store gårder om en storhetstid helt tilbake til bronsealderen.
Revus Energy

Revus Energy ASA var et norsk oljeselskap med virksomhet på norsk og britisk sokkel. Selskapet ble grunnlagt i desember 2002 men ble i 2008 kjøpt opp av det tyske oljeselskapet Wintershall. Selskapet hadde kontorer i Stavanger (hovedkontor) og Oslo.

Annet

Navnet "Revus" kom fra det latinske ordet "Rivus" som betyr elv – "fordi det var transport av sedimenter som over geologisk tid ga opphav til olje- og gassreservoarene på norsk sokkel".
IFPI Greece

International Federation of the Phonographic Industry Greece, forkortet IFPI Greece (lokalt, gresk navn: Ένωση Ελλήνων Παραγωγών Ηχογραφημάτων (ΕΕΠΗ), engelsk: Association of Greek Producers of Phonograms (AGPP)), er den greske divisjonen til International Federation of the Phonographic Industry (IFPI). Selskapet er en forening som representerer interessene og rettighetene til en rekke musikkselskaper og organisasjoner i Hellas.
ESME Sudria

ESME Sudria er en fransk grande école som uteksaminerer ingeniører nord i Frankrike (Paris, Ivry-sur-Seine, Bordeaux, Lille, Lyon), og som er medlem av IONIS Education Group. 
Skolen er kjent for energi.
Chiefs (TV-serie)

Handling

Handlingen er lagt til en by i sørstatene og skildrer livet til tre sheriffer fra 1920-tallet og frem til midten av 1960-tallet. Alle tre sheriffene har det til felles at må leve med en rekke uoppklarte forsvinningen av unge gutter i distriktet. Saken synes uløselig, men åpenbares til slutt i all dens gru. Samtidig med dette skildres ulike konflikter i byen og da særlig rasemotsetningene. Den første sheriffen er den godmodige Will Henry Lee (Wayne Rogers), den andre en rasistisk bølle (Brad Davis) og den tredje en afroamerikaner (Billy Dee Williams) som ved en tilfelighet avslører ujerningsmannen som har drept unge gutter i flere tiår.

Om filmen

Chiefs ble nominert til tre Emmy-priser i 1984.
Den eksisterer i ulike lengder som strekker seg fra 200- til 283 minutter

Norge

Filmen ble utgitt på VHS i 1984 og på DVD ca. 2004. Den norske DVD-versjonen er på 3 timer og 26 minutter.
Fylkesvei 3916

Fylkesvei 3916 går mellom Smimoen og Rønningen i Vennesla kommune. Veien er 1,6 km lang.
Frem til 2019 hadde veien betegnelsen Fylkesvei 68.
Carl-Heinrich von Stülpnagel

Tidlig liv

Stülpnagel ble født i Berlin og sluttet seg til den tyske hæren rett fra skolebenken i 1904 og fungerte som stabsoffiser i første verdenskrig. Etter krigen tjenestegjorde han i Reichsheer med obersts grad i 1933. Samme år ble han utnevnt til leder av generalstabens kontakt med andre lands væpnede styrker. I 1935 publiserte han et notat der han komsammenlignet  anti-bolsjevismen med antisemittisme I 1936 ble han generalmajor med kommando over den 30. infanteridivisjon i Lübeck.
Den 27. ugust 1937 ble han utnevnt som generalløytnant og assisterende sjef for hærens generalstab. I 1938, etter Blomberg-Fritsch-affæren og Sudeten-krisen etablerte han kontakt med Schwarze Kapelle og avsløre den hemmelige planen for invasjon av Tsjekkoslovakia. Stülpnagel deltok i den militære opposisjonens første planer om å fjerne Hitler fra makten, men disse planene ble i stor grad forlatt etter München-avtalen.

Andre verdenskrig

Fra 20. desember 1940 til 4. oktober 1941 var Stülpnagel General for infanteriet og kommanderte Den 17. armé. Den 22. juni 1941 etter Operasjon Barbarossa, ledet hæren i Sør-Russland på Østfronten. Under Stülpnagels kommando seiret Den 17. armé i slaget ved Uman og kampen om Kiev
I februar 1942 ble Stülpnagel det tysk-okkuperte Frankrikes militære sjef, og i denne posisjonen fortsatte han, sammen med sin personlige rådgiver, oberstløytnant Cæsar von Hofacker å opprettholde kontakt med andre medlemmer av komplottet mot Hitler.

Krigsforbrytelser

Betydelig arkiverte bevis indikerer at i løpet av hans tid som sjef for det 17. Armé og som militærguvernør i Frankrike, begikk Stülpnagel krigsforbrytelser. I Sovjetunionen godkjente Stülpnagel mange ordre om represalier mot sivile for partisavirksomhet og han samarbeidet tett med Einsatzgruppen i dens masse-henrettelser av jøder. Han formante sine soldater ikke drepe å sivilbefolkningen, men i de kaotiske tilstander ble gjort, spesielt tidlig ble gisler tatt og tilfeldige tiltak iverksatt. Han beordret sine tropper til å fokusere på jøder og ikke-kommunistiske sivile, bemerket at kommunistene var jøder som måtte tas uansett, for å
bedre kontakten med ukrainere, selv i tilfeller av ukrainsk sabotasje, ble lokale jøder straffet.

20. juli-attentatet

På den aktuelle dagen, 20. juli 1944, iverksatte Stülpnagel sin del av attentatet. Dette bestod hovedsakelig i at Hans Otfried von Linstow, som først ble informert om planen samme dag, skulle arrestere alle SS- og Gestapo-offiserer i Paris og fengsle dem. Men da det ble klart at attentatet var mislykket, var Stülpnagel ikke i stand til å overtale feltmarskalk Günther von Kluge til å støtte opprøret, men ble tvunget til å løslate sine fanger. Da Stülpnagel ble kalt tilbake fra Paris, stoppet han ved Verdun og prøvde å drepe seg selv ved å skyte seg i hodet med en pistol ved bredden av elven Meuse. Han lyktes bare i å blinde seg selv.
Sammen med sin rådgiver ble Stülpnagel brakt til den beryktede «folkedomstolen» Volksgerichtshof 30. august 1944. Han ble funnet skyldig i høyforræderi og hengt samme dag i Plötzensee fengsel i Berlin.
Idrettslaget Polarstjernen

Fotball

A-laget i fotball spilte i 4. divisjon før omleggingen av seriesystemet etter 2011-sesongen gjorde at klubben rykket ned til 5. divisjon. Der spilte klubben i to år, før de måtte avvikle elitesatsingen etter 2013-sesongen.
Klubben spilte sist i 2. divisjon under 1998-sesongen og i 3. divisjon under 2004-sesongen.

Kjente utøvere

Fotballspilleren Morten Gamst Pedersen startet i naboklubben Norild, men var også innom Polarstjernen. Idrettslaget har fostret flere gode skiløpere gjennom tidene. Nevnes kan Arnold Mietinen, Valter Wickstrøm og Jon Petter Harila. I dag har juniorløperen Tore Skardal hevdet seg godt i nasjonale cup- og mesterskapsrenn de siste sesonger.
Tserona (distrikt)

Tserona er et distrikt i Sør i det sørlige i Eritrea. Hovedstaden er Tserona.
North Ronaldsay

North Ronaldsay er den nordligste øya i den skotske øygruppen Orknøyene, og ligger 4 km nord for Sanday.
Flyforbindelse med Kirkwall på øya Mainland, samt ukentlig fergeforbindelse.
Ekshärad

Ekshärad er et tettsted i Hagfors kommune i Värmlands län i landskapet Värmland i Sverige. I 2010 hadde tettstedet 1 074 innbyggere.
Nyre

Beskrivelse

Nyrevevet består av to vevslag ytterst ligger den rødbrune nyrebarken og innerst den gulaktige nyremargen som omgir et hulrom. Det er nyrebarken som inneholder nyrenes filtreringsapparat. Nyremargen, som er delt i 7-11, mest vanlig 8 kjegleformede vevsdeler, består av samlerør som leder urinen ut i nyrebekkenet. Det sitter på nyrens konkave side, der også nyrearterien og nyrevenen finnes. Der er det også rikelig med løst fettvev.

Nyrefunksjonen

Nyrer er viktig for reguleringen av salt og surhetsgraden i blod, som normalt har en pH på 7,37 – 7,39. De er også viktige for reguleringen av væskemengden i blodet. Nyrene renser ikke vevsvæsken direkte, men filtrerer blodet som inneholder avfallsstoffer fra hele kroppen.

Nefron

Selve filtreringen skjer av ca. 1,3 millioner blodrensende filterelementer, kalt nefroner i hver nyre. Blodet fra nyrearterien fordeles til et lite karnøste (glomerulus) som er begynnelsen på hvert nefron. Nyrevenen samler blodet igjen og sender det ut i kroppens nedre hovedvene (vena cava inferior) og tilbake til hjertet.
Rundt glomerulus er en kapsel (Bowmans kapsel) som er begynnelsen av urinveien. Et filtrat som likner blodplasma utskilles fra karnøstet, i en mengde på hele 180 liter i døgnet. Denne væsken går igjennom nefronets kanal (tubulus) fra nyrebarken, mot nyremargen (proksimale tubulus) og opp i nyrebarken igjen (distale tubulus). Et stort antall prosesser skjer på denne turen. Det meste av vannet, de fleste saltene, glucose og noen andre stoffer blir aktivt pumpet tilbake til blodet. Det er varierende osmotisk trykk (forholdet mellom kosentrasjonen av vann og ioner/osmotiske partikler) fra nyremargen til nyrebarken. Noe av prosessen skjer på grunn av osmotisk trykk, mens andre prosesser baserer seg på aktive energikrevende transportmekanismer.
Resten av vannet og de oppløste avfallsstoffene passerer igjennom samlekanaler ut i nyrebekkenet og videre til urinblæren. Urin skal normalt ikke inneholde glukose og store proteiner. Da ca. 180 liter/døgn filtreres fra begynnelsen av nefronet og omdannes til noen liter ferdig urin, blir mange avfallsstoffer fra kroppens forskjellige prosesser sterkt konsentrert i urinen som skilles ut fra kroppen. 
Utskillelsen av urin varierer fra 0,4 til 4 liter pr. døgn, avhengig av væskeinntaket. Hvis nyrene slutter å fungere, vil avfallsstoffene samle seg opp og forårsake en urinforgiftning.
Primater har to nyrer, som ligger på hver side av ryggraden, ved bakre bukvegg. Hos mennesker veier hvert nyreorgan ca. 125-150g.
Pseudophygopoda

Utseende

Middelsstore, slanke, brungule eller svarte trebukker med forkortede dekkvinger. Antennene er litt over halvparten så lange som kroppen. Pronotum er tønneformet, litt lengre enn bredt. Dekkvingene er tydelig innsvingende på sidene, dekker omtrent halvparten av bakkroppens lengde. Beina er nokså lange og tynne, lårene klubbeformede, leggene på bakbeina med en dusk av mørke hår.

Utbredelse

Slekten er utbredt i Fransk Guyana, Brasil og Bolivia.
ICIUM

ICIUM Wonderworld of Ice ICIUM er en årlig, sesongbasert underholdningspark bygget av is og snø i Levi i Finland. Den første parken åpnet 18. desember 2010. Parken viser frem is- og snøskulpturer på et område på én hektar.
ICIUM er bygd av kinesiske isskulptører fra byen Harbin i Nord-Kina, hvor en årlig internasjonal snø- og isfestival har blitt holdt siden 1963.
Mer enn 10 000 kubikkmeter snø ble brukt under konstruksjonen av den første ICIUM-parken i 2010. Bygningsarbeiderne løftet mer enn 600 kubikkmeter av is fra elven Ounasjoki som ble brukt til å lage skulpturene.

Maskoten til ICIUM

Parken er tematisert rundt eventyrene til en panda ved navn Ming Ming. Besøkende kan følge Ming Ming på hans vei hjem for å finne familien sin.
Terinaea

Utseende

Nokså små, mørkt gråbrune trebukker. Antennene er betydelig lengre enn kroppen, som er omtrent sylindrisk og ensfarget.

Utbredelse

Slekten er utbredt i Asia (Malaysia, Kina og Japan).
Phoenidnus

Utseende

En middelsstor, noe bred, blank, brun og svart trebukk. Antennene er kraftig, utvidet og sagtakkede mot spissen, litt kortere enn kroppen. Pronotum er bredere enn langt, rundet, med en tann et stykke bak midten av hver sidekant. Dekkvingene er nesten jevnbrede, svarte med et bredt, brunt tverrbånd. Beina er nokså korte, lårene litt fortykkede.

Levevis

De voksne billene besøker gjerne blomster, og er dagaktive. De er aktive flygere.

Utbredelse

Arten er utbredt fra Panama i nord til Bolivia i sør.
Velsignet

Velsignet er et musikkalbum med Oral Bee utgitt i 2019 på Oslo Records.
Trude Drevland

Bakgrunn

Drevland er født og oppvokst i Melbu i Hadsel kommune i Vesterålen, Nordland. 
Drevland er gift med jurist Odd Arild Drevland, og er søster til avdøde skuespiller Lars Andreas Larssen og dermed tante til forfatter Vetle Lid Larssen og filmprodusent Gaute Lid Larssen. Hun er svigerinne av Jørun Adeleid Drevland, og tante til musiker Sivert Høyem.

Karriere

Trude Drevland er utdannet sykepleier. Drevland jobbet innen sykepleie 1969-1997, i Ringerike, Sandefjord og Oslo. Ved Stokmarknes sykehus ble hun sjefsykepleier, i Bergen ble hun først bestyrer ved Fyllingsdalen sykehjem, og siden prosjektdirektør på Bergen Røde Kors sykehjem. Drevland underviste også en periode i geriatri ved Betanien diakonale høgskole.
Hun var generalsekretær i Norges Musikkorps Forbund (NMF) i fem år inntil oktober 2002. Hun var siden næringspolitisk leder i Bergen Næringsråd.
I november 2018 ble hun oppnevnt av Erna Solbergs regjering til leder av et «råd for et aldersvennlig Norge», som er en videreføring av Statens seniorråd.

Korrupsjonsanklager

18. september 2015 ble Drevland siktet for grov korrupsjon i den såkalte cruisesaken. Bakgrunnen var at hun som gudmor hadde blitt fløyet med privatfly til Venezia i juni 2015 for å delta i sjøsettingen av cruiseskipet «Viking Star», betalt av cruiserederen Torstein Hagen, og at hun hadde takket ja til et cruise fra Istanbul med det samme skipet. Dette valgte hun senere å takke nei til. Drevland takket også nei til personlig gudmorgave, og rederiet ga i stedet en halv million kroner til rustiltak i Bergen kommune. Havnedirektøren i Bergen var også siktet i saken, og var med på reisen til Venezia som involverte to overnattinger.
I desember 2016 ble saken mot både Drevland, skipsrederen og havnedirektøren henlagt av statsadvokaten grunnet tvil om forsettlighet og om bevisene ville være tilstrekkelige til domfelling.
Reichsministerium für die besetzten Ostgebiete

Reichsministerium für die besetzten Ostgebiete (RMfdbO, norsk: «riksministeriet for de besatte østområdene») var det tyske øverste sivile forvaltningsorganet for okkuperte områder i Sovjetunionen under andre verdenskrig. Det ble opprettet av Adolf Hitler i juli 1941, og ble ledet av nazipartiets sjefsideolog Alfred Rosenberg.
Under Rosenbergs ledelse begynte riksministeriet avkollektiviseringen av det sovjetiske landbruket. Rosenbergs idé var å fremstille tyskerne som «frigjørere» i den sovjetskeptiske delen av befolkningen. Rosenberg ønsket å føre en myk politikk i øst og hadde samtidig en stor del av det overordnete ansvaret for de omfattende ugjerningene begått av okkupasjonsmakten. Rosenbergs tilnærming ble vanskeliggjort blant annet av Erich Kochs utnevnelse til rikskommissær i Ukraina. Kochs brutale politikk førte til at de som i utgangspunktet var vennlige til nyordningen ble drevet over på Sovjetunionens side igjen.
Rosenberg hadde planlagt fire rikskommissariater i de okkuperte områdene: Ostland (Baltikum), Ukraina, Moskva og Kaukasus. De to sistnevnte eksisterte kun på papiret da områdene aldri var under tysk kontroll, mens de to førstnevnte kun hadde kort levetid ettersom Sovjetunionen gjenerobret områdene over de neste to årene.
Tell Me You Love Me

Tell Me You Love Me er Demi Lovatos sjette album. Det ble lansert 29. september 2017 av Hollywood Island og Safehouse Records. Hovedsakelig er albumet preget av sjangeren pop, men det er også elementer av R&B. Lovato beskriver albumet selv som et mer preg av soul, inspirert av store artister som blant annet Aretha Franklin, Christina Aguilera og Kehlani. Produksjonen av albumet består av hjelp fra flere produsere som, Mitch Allan, Davis Massey, Oak Felder og John Hill.
Lyrisk, omhandler albumet temaer som kjærlighetssorg, gi slipp på tidligere demoner, men også singellivet. "Sorry Not Sorry" var albumets første singel og ble lansert i juli 2017, som etter hvert ville bli et av Lovato´s mest suksessfulle singler. Den havnet på 6.plass på Billboard 100 i USA.